|  |  |
| --- | --- |
|  |  |
| **Toetatava tegevuse „Kohalike omavalitsuste toetamine lõimumise, sealhulgas kohanemise teenuste pakkumisel“ tegevuskava perioodil 01.01.2024 – 31.12.2024** |  |

1. **Elluviija tegevused**
   1. **3.5.1.1[[1]](#footnote-2) Kohalike omavalitsuste tegevusplaanide koostamine ja sisutegevuste toetamine**

Eesti Linnade ja Valdade Liit (edaspidi ELVL), kelle liikmed on kõik Eesti kohaliku omavalitsuse üksused, meetme elluviijana peab oluliseks kohalike omavalitsuste (edaspidi KOV) lõimumise, sh kohanemise valdkonna arengu koordineerimist ning üle-eestilist KOV kaasatust. ELVL ei tegele otseselt sihtrühmaga, kuid teeb seda oma liikmete kaudu.

2023. aastal sõlmis ELVL partnerluslepingud viie KOViga (Tartu linn, Rakvere linn ja Tallinna linn ning Saaremaa vald ja Pärnu linn. 2024. aastal jätkuvad ettevalmistused partnerlussuhete laiendamiseks. Partnerite valikul arvestatakse sisserände olukorda ja rahvastikuregistri andmeid. Täiendavate partnerite valikul keskendutakse Ida-Virumaa ja Lõuna-Eesti piirkonnale. ELVL-i nõunik lõimumise, sealhulgas kohanemise valdkonnas võtab ühendust nimetatud piirkondade kohalike omavalitsustega, kaardistab olukorra ning partneri valik tehakse kohalike omavalitsuste, elluviija ja rakendusasutuse koostöös.

ELVL planeerib 2024. aastal ELVL-i nõuniku alluvusse koordinaatori palkamist. Nõuniku ülesandeks on KOVide tegevusplaanide koostamine ja sisutegevuste toetamine; tõhusa rände-, lõimumis-, sealhulgas kohanemisvaldkonna kommunikatsiooni tagamine KOVide seas ning juhendmaterjalide koostamine ja levitamine. Koordinaatori tööülesanneteks jääb lõimumis-, sh kohanemisteekondade välja töötamine ja rakendamine KOV-ide seas, KOV ametnike ja töötajate sihtrühmaga töötamise võimekuse tõstmine, sh koolitusvajaduse väljaselgitamine ja analüüsimine ning koolituste, töövarjupäevade, õppereiside ja kogemuskohtumiste korraldamine.

Sihtgrupp: vähemalt 18-aastased uussisserändajad, erineva keele- ja kultuuritaustaga inimesed, tagasipöördujad.

**Tabel 1. Tegevuste ajakava**

|  |  |  |  |
| --- | --- | --- | --- |
| **Tegevus** | **Tegevuse üldajaraam** | **Tegevuse algus- ja lõppkuupäev tegevuskava perioodil** | **Tegevuse eest vastutaja** |
| **3.5.1.1 KOV-ide tegevusplaanide koostamine ja sisutegevuste toetamine** | 01.01.2023-31.10.2029 | 01.01.2024-31.12.2024 | ELVL, partner |
| 1. Partnerluslepingute sõlmimise ettevalmistused | 01.01.2023-31.10.2029 | 01.01.2024-31.12.2024 | ELVL, partner |

**Tabel 2. Tegevustega seotud näitajad**

|  |  |  |  |  |
| --- | --- | --- | --- | --- |
| **Indikaator** | **Indikaatori mõõtühik** | **Sihttase tegevuskava aastal (2024)** | **Sihttase (2029)** | **Selgitus** |
| KOV koordinaatorite arv | Arv | 5 | 7 | Partnerluslepingu alusel on KOV-ides tööle võetud koordinaator, kes koordineerib KOV-is lõimumist, sh kohanemist toetavate tegevuste pakkumist |

* 1. **3.5.1.2 Lõimumis-, sealhulgas kohanemisteekondade väljatöötamine ja rakendamine KOV-ides**

2024. aastal algab tööprotsesside korrastamiseks ja teenuste arendamiseks lõimumis-, sh kohanemisteekondade väljatöötamine. Teekondade väljatöötamine toimub lähtuvalt disainmõtlemise põhimõtetest. Disainmõtlemise põhimõtete kohaselt toimub lahenduste väljatöötamine kasutaja ehk sihtrühma seisukohast lähtuvalt. Teekondade väljatöötamise  koordineerimiseks ja teenuse disainimiseks on kavas tellida teenusedisaineri- ja/või konsultatsiooniteenust vastava valdkonna ekspertidelt.

2024. aastal toimub elluviija eestvedamisel KOV-ide, sihtrühma ja sidusrühmade kogemuste, probleemide ja vajaduste kaardistamine ning ideekorje võrgustikukohtumiste, arutelude, intervjuude jmt meetodite kaudu.  Läbitakse teenuste disaini protsessi kaks esimest etappi: uuritakse teenuse protsessi ja defineeritakse probleem ning jõutakse kolmandasse, arendamise etappi – lahenduste väljapakkumise faasi. 2025. aastal jätkatakse arendamise ja valideerimise (lahenduse kontrollimise) etapiga, et jõuda 2025. aasta teisel poolaastal juurutamise etappi.

Sihtgrupp: vähemalt 18-aastased uussisserändajad, erineva keele- ja kultuuritaustaga inimesed, tagasipöördujad.

**Tabel 3. Tegevuste ajakava**

|  |  |  |  |
| --- | --- | --- | --- |
| **Tegevus** | **Tegevuse üldajaraam** | **Tegevuse algus- ja lõppkuupäev tegevuskava perioodil** | **Tegevuse eest vastutaja** |
| **3.5.1.2 KOV-ide lõimumis-, sh kohanemisteekondade väljatöötamine ja rakendamine:** | 01.01.2024-31.10.2029 | 01.01.2024-31.12.2024 | ELVL, partnerid |
| 1. 2024. aastaluuakse juhtrühm ja kaasatakse ekspert  kohanemisteekondade mudeli loomise lähteülesande koostamiseks | 01.01.2023-31.10.2029 | 01.01.2024-31.12.2024 | ELVL, partnerid |
| 2. ELVL-i koordinaatori värbamine, arutelu võrgustikes, hanke korraldamine teenusedisaineri- ja/või konsultatsiooniteenuse saamiseks | 01.01.2023-31.10.2029 | 01.04.2024-31.12.2024 | ELVL, partnerid |
| 3. Teenuslepingu sõlmimine, sisuline töö | 01.01.2023-31.10.2029 | 01.08.2024-31.12.2024 | ELVL, partnerid |

**Tabel 4. Tegevustega seotud näitajad**

|  |  |  |  |  |
| --- | --- | --- | --- | --- |
| **Indikaator** | **Indikaatori mõõtühik** | **Sihttase tegevuskava aastal (2024)** | **Sihttase (2029)** | **Selgitus** |
| KOV-ide arv, kus on rakendatud lõimumis- ja kohanemisteekondade mudelit | Arv | 0 | 7 | Ettevalmistavad tegevused algavad 2024. aastal, mudelit rakendatakse alates 2025. aastast |

* 1. **3.5.1.3 Tõhusa rände-, lõimumis-, sealhulgas kohanemisvaldkonna kommunikatsiooni tagamine KOV-ide seas**

2024. aastal korraldatakse vähemalt kaks maakondlikku infopäeva erinevates regioonides, kaasates vajadusel eksperte ning asjakohaseid organisatsioone ja asutusi (nt Integratsiooni Sihtasutus, Sotsiaalkindlustusamet, Töötukassa, *International Organization for Migration,* Eesti Rahvusvaheline maja). Maakondlikud infopäevad on tõhus meede omavaheliseks info- ja kogemuste vahetuseks erinevate KOV-ide ametnikele ja töötajatele ning sidusrühmadele. Taoliste infopäevade läbiviimine on oluline osa väärtuste kujundamisest ja sihtrühma paremast mõistmisest. Maakondlikke infopäevi korraldatakse vähemalt üks kord poolaastas.

2024. aastal korraldab elluviija, kaasates vajadusel eksperte, valdkondlike juhendmaterjalide väljatöötamist ning levitamist KOV ametnikele ja töötajatele. Elluviija kasutab kavandatud tegevuste elluviimisel vajadusel tõlketeenust.

Lõimumist, sh kohanemist toetava valdkonna kontaktvõrgustiku olemasolu KOV-ides aitab kaasa kiirele ja efektiivsele infovahetusele. 2024. aastal jätkub kohaliku tugivõrgustiku arendamine ja võrgustiku kohtumiste korraldamine nii veebipõhiselt kui kohapeal. Võrgustikukohtumiste eesmärk on jagada parimaid praktikaid ja käia tutvumas olukorraga KOV-ides kohapeal. Võrgustikukohtumised toimuvad üle Eesti.

Omavahelise valdkondliku info jagamiseks võrgustiku siseselt on plaanis luua ühine kommunikatsiooniplatvorm, kuhu on koondatud vajalik info võrgustikuliikmetele (valdkondlikud kontaktid, koosolekute protokollid, tööprotsesside sisukirjeldused, ülevaated jne).

Sihtgrupp: vähemalt 18-aastased uussisserändajad, erineva keele- ja kultuuritaustaga inimesed, tagasipöördujad.

**Tabel 5. Tegevuste ajakava**

|  |  |  |  |
| --- | --- | --- | --- |
| **Tegevus** | **Tegevuse üldajaraam** | **Tegevuse algus- ja lõppkuupäev tegevuskava perioodil** | **Tegevuse eest vastutaja** |
| **3.5.1.3 Tõhusa rände-, lõimumis-, sealhulgas kohanemisvaldkonna kommunikatsiooni tagamine** | 01.01.2023-31.10.2029 | 01.01.2024-31.12.2024 | ELVL |
| 1. Temaatiliste maakondlike infopäevade korraldamine | 01.03.2023-31.10.2029 | 01.01.2024-31.12.2024 | ELVL |
| 2. Juhendmaterjalide koostamine ja levitamine | 01.03.2023-31.10.2029 | 01.01.2024-31.12.2024 | ELVL |
| 3. Koordinaatorite võrgustiku arendamine ja võrgustikukohtumiste korraldamine | 01.01.2023-31.10.2029 | 01.01.2024-31.12.2024 | ELVL |
| 4. Ühise kommunikatsiooniplatvormi loomine ja arendamine võrgustikusisese info jagamiseks | 01.01.2023-31.10.2029 | 01.01.2024-31.12.2024 | ELVL |

**Tabel 6. Tegevustega seotud näitajad**

|  |  |  |  |  |
| --- | --- | --- | --- | --- |
| **Indikaator** | **Indikaatori mõõtühik** | **Sihttase tegevus-kava aastal (2024)** | **Sihttase**  **(2029)** | **Selgitus** |
| Korraldatud infopäevade arv | Arv | 3 | 12 | Korraldatakse 2 infopäeva KOV-ide töötajatele, ametnikele ning sidusgruppidele |

* 1. **3.5.1.4 KOV ametnike ja töötajate sihtrühmaga töötamise võimekuse tõstmine**

Enamiku lõimumise, sh kohanemisega seotud väljakutsete lahendamine toimub kohalikul tasandil. KOV ametnike ja töötajate koolituste eesmärk on tõsta ametnike ja töötajate valmisolekut erinevate sihtrühmaga töötada, sh tõsta teadlikkust võrdsest kohtlemisest ja ligipääsetavusest ning olemasolevatest teenustest, kuhu kliendid suunata. Toimuvad erinevate sidusrühmade spetsialistide ja ekspertide regulaarsed võrgustikukohtumised, kus tegeletakse koolituste, infopäevade ning koolitusreiside planeerimisega KOV ametnike ja töötajate sihtrühmadega tegelemise tõstmiseks. Jätkuvad koolitused, mis annavad ülevaate rände olemusest (sh ränne ja rände liigid, rände tõuke- ja tõmbetegurid, erinevate rändeliikide eripärad ja ühisjooned), välismaalaste Eestis viibimise seaduslikest alustest ning sisserändajatele osutatavatest tugiteenustest, samuti rändega seotud eripäradest kohalike omavalitsuste töös klientidega. 2024. aastal toimub vähemalt kaks üleriigilist koolitust. Vajadusel korraldatakse lõimumis-, sealhulgas kohanemisteekondi väljatöötavatele kohaliku omavalitsuse töötajatele ja ametnikele ning elluviija esindajatele teenusedisaini koolitused. Lisaks korraldatakse 2024. aastal lõimumise, sh kohanemise teemal õppereis KOV ametnikele ja töötajatele, elluviija ja koostööpartnerite esindajatele (sihtkoht on täpsustamisel).

Sihtgrupp: vähemalt 18-aastased uussisserändajad, erineva keele- ja kultuuritaustaga inimesed, tagasipöördujad.

**Tabel 7. Tegevuste ajakava**

|  |  |  |  |
| --- | --- | --- | --- |
| **Tegevus** | **Tegevuse üldajaraam** | **Tegevuse algus- ja lõppkuupäev tegevuskava perioodil** | **Tegevuse eest vastutaja** |
| **3.5.1.4 KOV ametnike ja töötajate sihtrühmaga töötamise võimekuse tõstmine** | 01.02.2023-31.10.2029 | 01.01.2024-31.12.2024 | ELVL |
| 1. KOV ametnikele ja töötajatele koolituste korraldamine | 01.03.2023-31.10.2029 | 01.01.2024-31.12.2024 | ELVL |
| 2. Lõimumis-, sh kohanemisvaldkonna õppereisi korraldamine | 01.03.2023-31.10.2029 | 01.01.2024-31.12.2024 | ELVL |

**Tabel 8. Tegevustega seotud näitajad**

|  |  |  |  |  |
| --- | --- | --- | --- | --- |
| **Indikaator** | **Indikaatori mõõtühik** | **Sihttase tegevus-kava aastal (2024)** | **Sihttase**  **(2029)** | **Selgitus** |
| Korraldatud üle-eestiliste koolituste arv | Arv | 3 | 12 | Ametnikele ja töötajatele korraldatakse 3 üle-eestilist koolitust |
| Koolitustel, kogemuskohtumistel, õppevisiitidel osalenud KOV-ide arv | Osaluskord | 20 | 45 | Planeeritud 2 üle-eestilist koolitust, 1 õppevisiit ja võrgustikukohtumised |

1. **Partnerite tegevused**
   1. **3.5.2.1** **Kohaliku tasandi sisutegevuste korraldamine Tartu linnas**

Elluviija on sõlminud partnerlusleppe Tartu linnaga. 2023. aastal asus Tartu linnavalitsuses ametisse koordinaator, kelle ülesandeks oli koordineerida ja arendada sihtgrupile kohanemist toetavaid avalikke teenuseid (isikukoodide taotlemine, elukoha registreerimine, bussikaartide isikustamine), korraldada nõustamisteenust, sotsiaalse suhtluse klubisid ning kommunikatsiooni.

Tartu linn planeerib 2024. aastal palgata tegevuste elluviimiseks kohanemis- ja lõimumisvaldkonna juhi, kelle ülesandeks on juhtida ja arendada Tartu linnas sihtrühma kohta teabe haldamist ja abi andmist vastavalt TAT-is seatud eesmärkidele; jätkab koostöövõrgustiku arendamisega kohalikul tasandil lähtuvalt sihtgrupi vajadustest; juhib sihtrühmaga kokkupuutuvate asutuste ja organisatsioonide ning spetsialistide vahelist jätkusuutlikku koostööd; juhib ja arendab valdkonda puudutavat kommunikatsiooni, et tõsta teadlikkust välismaalastele pakutavatest teenustest, sh trükiste ja pressiteadete koostamine, infokanalite uuendamine, meediaga suhtlemine jne; valmistab ette kohalikul tasandil sihtrühma lõimumist, sealhulgas kohanemist toetavaid projekte ja korraldab projektide läbiviimist. Koordinaatori ülesandeks jääb jätkuvalt valdkondliku teabe haldamine, avalike teenuste koordineerimine ja korraldamine sihtrühmale; sihtrühma ja koostöövõrgustiku liikmete ning erinevate spetsialistide nõustamine; võrgustikutöö koordineerimine; valdkondliku kommunikatsiooni jagamine infokanalites ning sihtrühmale suunatud ja valdkonda tutvustavate ürituste korraldamine.

Tartu linnas 2024. aastal:

* Arendatakse uussisserändajatele, erineva keele ja kultuuritaustaga inimeste ja tagasipöördujate kohanemist toetavaid avalikke teenuseid: sh isikukoodi taotlemine ning elukoha registreerimine; bussikaardiga seotud toimingud ning igapäevaelu teemadel nõustamine. Koordinaator koondab sagedasemate pöördumiste sisu ning teeb ettepanekuid teenuste arendamiseks ning täiendamiseks.
* Panustatakse Tartu linna veebilehtede täiendamisse inglise ja vene keeles, jagatakse piirkonnas toimuva kohta infot meediakanalites, aidatakse kaasa piirkonda puudutava uudisvoo selekteerimisele tõlkimisvajadusi silmas pidades ning panustatakse ka hilisemasse info jagamisse.
* Korraldatakse sotsiaalse suhtluse klubitegevust. Koordinaator kaasab sihtrühma erinevate suhtlusklubide kaudu. Sotsiaalse suhtluse võimalusi pakutakse eesti ja inglise (või vene) keeles. Eesti keele baasil toimuv suhtlus on sobilik mõningase eesti keele oskusega osalejatele ning keskendub eesti keele praktiseerimisele ja kultuuriruumiga kohanemisele turvalises keelepraktikat ja kohanemist toetavas keskkonnas. Inglise (või vene) keeles toimuv sotsiaalse suhtluse klubi ei eelda eesti keele oskust ning keskendub omavahelisele suhtlusele, kogemuste ja emotsioonide jagamisele, eesti keele ja kultuuri tundma õppimisele. Suhtlusklubides antakse muu hulgas ülevaade ühiskonnas ja piirkonnas toimuvast ning tutvustatakse Eesti kultuuri.
* Arendatakse kohalikul tasandil sihtrühmaga kokku puutuvate spetsialistide võrgustikku üksteise toetamiseks ja parimate praktikate jagamiseks ning probleemide analüüsimiseks. Regulaarsed kohtumised erinevate partneritega sagedusega vähemalt kord kuus (v.a kolmas kvartal).

Sihtgrupp: vähemalt 18-aastased uussisserändajad, erineva keele- ja kultuuritaustaga inimesed, tagasipöördujad.

**Tabel 9. Tegevuste ajakava**

|  |  |  |  |
| --- | --- | --- | --- |
| **Tegevus** | **Tegevuse üldajaraam** | **Tegevuse algus- ja lõppkuupäev tegevuskava perioodil** | **Tegevuse eest vastutaja** |
| **3.5.2.1** **Kohaliku tasandi sisutegevuste korraldamine Tartu linnas** | 01.01.2023-01.04.2026 | 01.01.2024-31.12.2024 | Partner |
| 1. Teenuste arendamine | 01.01.2023-01.04.2026 | 01.01.2024-31.12.2024 | Tartu linnavalitsus (edaspidi LV) |
| 1.1. Nõustamisteenuse ja infohaldamise arendamine ja elluviimine ning eelnevast tuleneva statistika kogumine | 01.01.2023-01.04.2026 | 01.01.2024-31.12.2024 | Tartu LV |
| 1.2. Tegevuste korraldamine info kättesaadavuse ja nõustamise nähtavuse tõstmiseks. Meediakanalites igapäevaelu ja toiminguid puudutava info täiendamine inglise ja vene keeles ning jooksva uudisvoo haldamine. KOV-i ja koostööpartnerite veebilehtede arendamisele kaasa aitamine sihtrühma vajadustest lähtuvalt | 01.01.2023-01.04.2026 | 01.01.2024-31.12.2024 | Tartu LV |
| 1.3. Sihtrühmale KOV registriteenuste pakkumise teenuse arendamine. Isikukoodide moodustamine ja elukoha registreerimine, bussikaartide isikustamine | 01.01.2023-01.04.2026 | 01.01.2024-31.12.2024 | Tartu LV |
| 2. Sihtrühmade kaasamine | 01.01.2023-01.04.2026 | 01.01.2024-31.12.2024 | Tartu LV |
| 2.1. Sotsiaalse suhtluse klubitegevuse korraldamine. Sotsiaalse suhtluse võimaluse loomine eesti ja inglise (või vene) keeles. Tegevus toimub kord nädalas I, II ja IV kvartalis, olles III kvartalis pausil | 01.01.2023-01.04.2026 | 01.01.2024-31.12.2024 | Tartu LV |
| 3. Võrgustiku arendamine | 01.01.2023-01.04.2026 | 01.01.2024-31.12.2024 | Tartu LV |
| 3.1. Sihtrühmaga kokku puutuvate spetsialistide võrgustiku arendamine teineteise toetamiseks ja parimate praktikate jagamiseks, probleemide analüüsimiseks. Tegevus toimub I, II ja IV kvartalis, olles III kvartalis pausil | 01.01.2023-01.04.2026 | 01.01.2024-31.12.2024 | Tartu LV |

* 1. **3.5.2.2 Kohaliku tasandi sisutegevuste korraldamine Tallinna linnas**

Tallinna linnas 2024. aastal:

* Jätkatakse info koondamist olemasolevatest riiklikest ja Tallinna osutatavatest teenustest (vajadusel teostatakse lisaküsitlusi) ning kirjeldatakse kliendi teekond ja selle kitsaskohad ning võimalikud lahendused.
* Jaanuaris 2024 värvatakse teine koordinaator. Üks koordinaator tegeleb rände-, lõimumis- sh kohanemisalase info ja tervikpildi koondamisega kohalikul tasandil, loob ning arendab ühtse ning toimiva võrgustiku sihtrühmade vajaduste paremaks mõistmiseks, korraldab vajalikke võrgustikukohtumisi partnerite ja sihtrühmade paremaks kaasamiseks, analüüsib sihtrühma vajadusi, tegeleb nõustamise ja tagasiside kogumisega ja sihtrühmade kaasamisega (nt osaluskogude loomisega) ning teeb ettepanekuid kohalikul tasandil integratsioonipoliitika kujundamiseks. Teine koordinaator tegeleb avalike teenuste osutamise võimekuse arendamisega, teeb ettepanekuid ning valmistab sisuliselt ette vajaminevaid uusi toetavaid teenuseid sihtgrupile ja koordineerib nende käivitamise protsessi, valmistab ette sellekohaseid integratsioonipoliitikat kujundavaid otsuseid kohalikul tasandil, vajadusel ja võimalusel piloteerib uusi teenuseid, sh nendest informeerimist.
* Koostatakse KOV tegevuskava sihtrühma kohanemise ja lõimumise toetamiseks Tallinna linnas.
* Arendatakse koostööd teiste riikide/linnade lõimumisvaldkonna võimalike koostööpartneritega (koostööpartnerid täpsustamisel).
* Jätkatakse erinevate rahvusgruppide katusorganisatsioonidega kaardistuse ja kontakti loomise ning kohtumistega. Luuakse Tallinna tasandil rahvusgruppide osaluskogu ehk Lõimumiskoda, mille ettevalmistavaid tegevusi alustati 2023. aastal. Toimuvad Lõimumiskoja korrapärased kohtumised. Tegevuskava koostamise ajal ei ole võimalik täpsustada, kui tihti kohtumised toimuvad, sest teemad tõusetuvad esimeste kohtumiste ja sihtrühma tagasiside raames ning kohtumiste regulaarsus lepitakse kokku Lõimumiskoja loomisel. Tegemist on avatud võrgustikuga, kuhu saavad ajas liituda uued tulijad.
* Toimub pideva suhtluse hoidmine ka väljaspool Lõimumiskoja kohtumisi eesmärgiga saada Tallinna tasandil rahvusgruppidelt vajalikku sisendit teenuste adekvaatseks arendamiseks. Samuti toimub pidev suhtlus kogu sihtrühma (uussisserändajad, erineva keele- ja kultuuritaustaga inimesed ja tagasipöördujad) esindajatega eesmärgiga saada vajalikku sisendit teenuste adekvaatseks arendamiseks.
* Jätkuvad ametkondade (nii linna- kui ka riigiasutuste) ja kolmanda sektori (nii sihtasutuste kui mittetulundusühingute) ühise võrgustiku korrapärased (üks kord kvartalis) kohtumised kvaliteetse info paremaks jagamiseks osapoolte vahel (sh olemasolevatest ja planeeritavatest teenustest), koostöö arendamiseks ja sihtrühma paremaks toetamiseks.
* Lõimumisalane konverents „Lõimumisaken 2024“ on suunatud Tallinna linna sihtrühma teenuste ja tugivõrgustiku arendamisele.

Sihtgrupp: vähemalt 18-aastased uussisserändajad, erineva keele- ja kultuuritaustaga inimesed, tagasipöördujad.

**Tabel 10. Tegevuste ajakava**

|  |  |  |  |
| --- | --- | --- | --- |
| **Tegevus** | **Tegevuse üldajaraam** | **Tegevuse algus- ja lõppkuupäev tegevuskava perioodil** | **Tegevuse eest vastutaja** |
| **3.5.2.2 Kohaliku tasandi sisutegevuste korraldamine Tallinna linnas** | 01.03.2023-01.04.2026 | 01.01.2024-31.12.2024 | Partner |
| 1. Teenuste arendamine | 01.03.2023-01.04.2026 | 01.01.2024-31.12.2024 | Tallinna linnavalitsus (edaspidi LV) |
| 1.1. Info, olemasolevate teenuste ning tegevuste koondamine (nii riigi kui ka Tallinna olemasolevad teenused koostoimes), kliendi teekonna kirjeldamine | 01.03.2023-01.04.2026 | 01.01.2024-31.12.2024 | Tallinna LV |
| 1.2. Sihtrühma tagasisidel ja pöördumiste sisul põhinevate uute eriteenuste arendamine | 01.03.2023-01.04.2026 | 01.01.2024-31.12.2024 | Tallinna LV |
| 1.3. Lähtuvalt punktis 1.1 Tallinna edasise tegevuskava koostamine sisserändajate lõimumise, sh kohanemise toetamiseks | 01.03.2023-01.04.2026 | 01.01.2024-31.12.2024 | Tallinna LV |
| 2 Sihtrühmade kaasamine | 01.03.2023-01.04.2026 | 01.01.2024-31.12.2024 | Tallinna LV |
| 2.1. Tallinna rahvusvähemuste organisatsioonidega kontakti loomine ja hoidmine | 01.03.2023-01.04.2026 | 01.01.2024-31.12.2024 | Tallinna LV |
| 2.2. Sihtrühmalt ja klientidelt tagasiside küsimine neile vajalike, ent praegu puuduolevate teenuste osas | 01.03.2023-01.04.2026 | 01.01.2024-31.12.2024 | Tallinna LV |
| 2.3. Lõimumisalase konverentsi „Lõimumisaken 2024“ ettevalmistus ja korraldamine | 01.03.2023-01.04.2026 | 01.01.2024-31.12.2024 | Tallinna LV |
| 3. Võrgustiku arendamine | 01.03.2023-01.04.2026 | 01.01.2024-31.12.2024 | Tallinna LV |
| 3.1. Osaluskogu ehk Lõimumiskoja loomine (ettevalmistavad tegevused algasid 2023) ning hoidmine sihtrühma enda tegevuste kohta info jagamiseks liikmete vahel ja vajaduste kaardistamiseks ning sisendi saamiseks olemasolevate teenuste arendamiseks | 01.03.2023-01.04.2026 | 01.01.2024-31.12.2024 | Tallinna LV |
| 3.2. Erinevate ametkondade (nii linna- kui ka riigiasutuste) ühtse ning korrapäraselt kohtuva võrgustiku loomine kvaliteetse info paremaks jagamiseks osapoolte vahel (sh olemasolevatest ja planeeritavatest teenustest) ning kvaliteetsema koostöö arendamiseks sihtrühma paremaks toetamiseks | 01.03.2023-01.04.2026 | 01.01.2024-31.12.2024 | Tallinna LV |

* 1. **3.5.2.3 Kohaliku tasandi sisutegevuste korraldamine Rakvere linnas**

Rakvere linnas 2024. aastal:

* Jätkatakse ülevaate kogumist piirkonda elama asuvatest uussisserändajatest, erineva keele- ja kultuuritaustaga inimestest ja tagasipöördujatest.
* Arendatakse valdkonnaga tegelevate KOV ametnike ja töötajate koostööd maakondlikul tasemel. Toimuvad regulaarsed võrgustikukohtumised (2 korda aastas kohtumised maakonna sotsiaalkaitsekomisjonis, kus antakse valdkonna ülevaade ning 2 korda aastas maakonna sotsiaalvaldkonna juhtide kohtumised).
* Arendatakse koostööd kohalike omavalitsuste, sidusrühmade ja koostööpartneritega sihtrühma paremaks kaasamiseks ja lõimumise, sh kohanemise teenuste tõhusaks korraldamiseks.
* Osaletakse Lääne-Virumaa sisserändajate Facebooki gruppide (nt „*Foreigners in* *Rakvere and Lääne-Virumaa*“ (ca 97 liiget), „Ukraina sõbrad Eestis (Rakvere)“ (ca 6,6 tuhat liiget) ja teiste teemakohaste sotsiaalvõrgustike arendamisel ja koordineerimisel koostöös grupi loojatega – panustatakse aja- ja asjakohase info postitamisega.
* Täiendatakse ja uuendatakse Rakvere linna kodulehel olevat mitmekeelset infot.
* Toimuvad personaalsed nõustamised ja kohtumised vastavalt vajadusele, kaasates erinevaid spetsialiste; samuti jätkub perede toetamine olmeprobleemide lahendamisel ja asjaajamise korraldamisel ning juhendamine suhtlemisel erinevate asutustega.
* Koostöös Lääne-Virumaa Keskraamatukoguga korraldatakse ühisüritusi tutvustamaks Eesti kultuuri, tavasid ja kombeid. Toimub vähemalt 10 üritust aastas, keskmiselt 1 üritus kuus, kuid suvel on 2 kuud paus. Jätkub Lääne–Virumaa Keskraamatukogu korraldatav Keelekohvik-Klubi, kus saab harjutada eesti keelt ja arutada kultuuriliste eripärade üle.
* Toimuvad sihtrümale suunatud väljasõidud silmaringi laiendamiseks, tutvumaks Eesti kaunite ja huvitavate paikadega, et toetada lõimumist ja kohaliku kultuuri tutvustamist sihtrühmale. Eesmärk on tutvustada Eesti riiki, kohalikku keskkonda ja toetada omavaheliste suhete loomist.
* Toimuvad harivad infotunnid ja kohtumised koostööpartneritega (nt Eesti Töötukassa, Sotsiaalkindlustusameti ohvriabi osakonna esindajad, Politsei- ja Piirivalveameti spetsialistid). Eesmärk on jagada kogemusi, vahetada infot, kuidas toetada sihtrühma lõimumisel, sealhulgas kohanemisel ja kaasa aidata paremale Eestis toimetulemisele.

Sihtgrupp: vähemalt 18-aastased uussisserändajad, erineva keele- ja kultuuritaustaga inimesed, tagasipöördujad.

**Tabel 11. Tegevuste ajakava**

|  |  |  |  |
| --- | --- | --- | --- |
| **Tegevus** | **Tegevuse üldajaraam** | **Tegevuse algus- ja lõppkuupäev tegevuskava perioodil** | **Tegevuse eest vastutaja** |
| **3.5.2.3 Kohaliku tasandi sisutegevuste korraldamine Rakvere linnas** | 01.02.2023-01.04.2026 | 01.01.2024-31.12.2024 | Partner |
| 1. Teenuste arendamine | 01.02.2023-01.04.2026 | 01.01.2024-31.12.2024 | Rakvere linnavalitsus (edaspidi LV) |
| 1.1. Teavitusmaterjalide (koduleht ja teabematerjalid) tõlkimine, uuendamine ja trükkimine | 01.02.2023-01.04.2026 | 01.01.2024-31.12.2024 | Rakvere LV |
| 1.2. Mitteformaalsete ja individuaalsete tegevuste korraldamine sihtrühma toetamiseks (nt kodukülastused, abistamine ja toetamine asjaajamisel, vajadusel tõlketeenuse korraldamine) | 01.02.2023-01.04.2026 | 01.01.2024-31.12.2024 | Rakvere LV |
| 1.3. Maakondliku info kogumine ja koondamine sihtrühmade kohta. Info jagamine maakonna omavalitsustele sihtrühma asukohast ja paiknemisest | 01.02.2023-01.04.2026 | 01.01.2024-31.12.2024 | Rakvere LV |
| 2. Sihtrühmade kaasamine | 01.02.2023-01.04.2026 | 01.01.2024-31.12.2024 | Rakvere LV |
| 2.1. Ühisürituste korraldamine (nt mälumänguõhtud, rahvakultuuri koostöö päevade läbiviimine, Eesti tähtpäevade tähistamine ja Eesti kultuuri tutvustamine jne) | 01.02.2023-01.04.2026 | 01.01.2024-31.12.2024 | Rakvere LV |
| 2.2. Teavitustegevuse, harivate loengute või teabepäevade korraldamine Eesti riigist, tavadest, seadustest jne (koostööpartneritena kaasatakse Eesti Töötukassa ja Päästeameti esindajad, politseiametnikud, tervishoiutöötajad, jäätmekäitlejad jne) | 01.02.2023-01.04.2026 | 01.01.2024-31.12.2024 | Rakvere LV |
| 2.3. Eesti-siseste väljasõitude korraldamine Eesti kultuuri, kommete ja tavade tutvustamiseks ning silmaringi laiendamiseks (nt Vabaõhumuuseum, Riigikogu, KUMU, ERM, matkad looduses jne) | 01.02.2023-01.04.2026 | 01.01.2024-31.12.2024 | Rakvere LV |
| 3. Võrgustiku arendamine | 01.02.2023-01.04.2026 | 01.01.2024-31.12.2024 | Rakvere LV |
| 3.1. Maakonnas valdkonnaga tegelevate KOV ametnike ja töötajate koostöö arendamine ning võrgustikukohtumised, vähemalt 2 maakondlikku kohtumist | 01.02.2023-01.04.2026 | 01.01.2024-31.12.2024 | Rakvere LV |
| 3.2. Maakondliku Facebooki grupi arendamine ja koordineerimine, info jagamine üle-eestiliste ürituste kohta ja piirkondliku aktuaalse info jagamine | 01.02.2023-01.04.2026 | 01.01.2024-31.12.2024 | Rakvere LV |
| 3.3. Koostöö kohalike omavalitsustega üle Eesti, sh infovahetus ja vastastikune kaasamine | 01.02.2023-01.04.2026 | 01.01.2024-31.12.2024 | Rakvere LV |

* 1. **3.5.2.4 Kohaliku tasandi sisutegevuste korraldamine Saaremaa vallas**

Saaremaa vallas 2024. aastal:

* Arendatakse uussisserändajate kohanemist toetavaid avalikke teenuseid ning kaardistatakse tagasipöördujaid ja selgitatakse välja sihtrühma (uussisserändajad, erineva keele- ja kultuuritaustaga inimesed ja tagasipöördujad) vajadused.
* Luuakse sihtrühmaga tegelevaid ametiasutusi ühendav kohaliku tasandi spetsialistide koostöövõrgustik infovahetuseks, parima praktika jagamiseks, probleemide analüüsimiseks ja lahendamiseks.
* Luuakse uussisserändajate kontaktinfo andmebaas.
* Arendatakse koostööd haridus- ja koolitusvaldkonna teenusepakkujatega (nt keelekoolitused, digikoolitused, vaimne tervis) ja osaletakse sihtrühmale sündmuste korraldamisel ning info levitamisel.
* Viiakse läbi regulaarseid (vähemalt kord kuus) situatsioonikaardistuse kohtumisi sihtrühma esindajatega hetkeolukorra kaardistamiseks, probleemkohtade analüüsimiseks ning vajaduspõhise teenuse arendamiseks.
* Arendatakse valla kodulehte, et parandada riikliku ja kohaliku info edastamist sihtrühmale, tutvustada sihtrühmale suunatud sündmusi ja anda sihtrühmale ülevaadet Eesti kultuuriruumist.
* Korraldatakse sihtrühmale suunatud lõimumise, sh kohanemise valdkonna edulugusid tutvustavaid kohtumisõhtuid.
* Toimuvad personaalsed nõustamised ja kohtumised, abistatakse sihtrühma vajaduspõhiselt sotsiaaltoetuste ja -teenuste vormistamisel.
* Koostöös kohalike organisatsioonide ja asutustega korraldatakse teemakohtumisi, et luua sotsiaalset sidusust sihtrühma liikmete ja kohaliku elanikkonna vahel. Sihtrühmale tutvustatakse kohalikke kombeid ja kultuuri ning kohalikele tutvustatakse erineva keele- ja kultuuritaustaga inimeste kombeid ja kultuuri.
* Toimuvad sihtgrupile suunatud väljasõidud Saaremaa eri paikadesse kohaliku kultuuriga tutvumiseks 2-3 korda aastas (avatud talude päev, õunakohvikute päev, „külla külla“ kampaania Saaremaa Toidufestivali raames).
* Kohalikus ajalehes avaldatakse sihtrühma (uussisserändajad, erineva keele- ja kultuuritaustaga inimesed ja tagasipöördujad) kogemuslugusid soodustamaks kohalike elanike meelsuse tolerantsemaks muutumist.

Sihtgrupp: vähemalt 18-aastased uussisserändajad, erineva keele- ja kultuuritaustaga inimesed, tagasipöördujad.

**Tabel 12. Tegevuste ajakava**

|  |  |  |  |
| --- | --- | --- | --- |
| **Tegevus** | **Tegevuse üldajaraam** | **Tegevuse algus- ja lõppkuupäev tegevuskava perioodil** | **Tegevuse eest vastutaja** |
| **3.5.2.4 Kohaliku tasandi sisutegevuste korraldamine Saaremaa vallas** | 01.11.2023-01.04.2026 | 01.01.2024-31.12.2024 | Partner |
| 1. Teenuste arendamine | 01.11.2023-01.04.2026 | 01.01.2024-31.12.2024 | Saaremaa vallavalitsus (edaspidi VV) |
| 1.1. Nõustamisteenuse ja infohaldamise arendamine. Sihtrühmale suunatud veebilehe sisuloome ja teavitustegevus | 01.11.2023-01.04.2026 | 01.01.2024-31.12.2024 | Saaremaa VV |
| 1.2. Uussisserändajate kontaktinfo andmebaasi loomine ja haldamine | 01.11.2023-01.04.2026 | 01.01.2024-31.12.2024 | Saaremaa VV |
| 1.3. Dokumentide, teavitus- ja juhendmaterjalide ning veebilehe info tõlkimine | 01.11.2023-01.04.2026 | 01.01.2024-31.12.2024 | Saaremaa VV |
| 1.4. Personaalse nõustamisteenuse korraldamine sihtrühma toetamiseks (nt vajaduspõhiste sotsiaaltoetuste ja -teenuste vormistamisel) | 01.11.2023-01.04.2026 | 01.01.2024-31.12.2024 | Saaremaa VV |
| 2 Sihtrühmade kaasamine | 01.11.2023-01.04.2026 | 01.01.2024-31.12.2024 | Saaremaa VV |
| 2.1. Situatsioonikaardistuse kohtumiste korraldamine sihtrühma esindajatega | 01.11.2023-01.04.2026 | 01.01.2024-31.12.2024 | Saaremaa VV |
| 2.2. Kohalikus ajalehes avaldamiseks sisserändajate kogemuslugude ettevalmistamine ja avaldamise korraldamine | 01.11.2023-01.04.2026 | 01.01.2024-31.12.2024 | Saaremaa VV |
| 2.3. Kohtumisõhtute korraldamine lõimumise, sh kohanemise edulugude tutvustamiseks | 01.11.2023-01.04.2026 | 01.01.2024-31.12.2024 | Saaremaa VV |
| 2.4. Sotsiaalse sidususe soodustamiseks teemakohtumiste korraldamine, et tutvustada kohalikke ning sisserändajate kombeid ja kultuuri | 01.11.2023-01.04.2026 | 01.01.2024-31.12.2024 | Saaremaa VV |
| 2.5. Väljasõidud Saaremaa ja kohaliku kultuuriga tutvumiseks (nt avatud talude päeval osalemine, õunakohvikud jne) | 01.11.2023-01.04.2026 | 01.01.2024-31.12.2024 | Saaremaa VV |
| 3. Võrgustiku arendamine | 01.11.2023-01.04.2026 | 01.01.2024-31.12.2024 | Saaremaa VV |
| 3.1. Ametiasutusi ühendava koostöövõrgustiku arendamine, kohtumiste korraldamine | 01.11.2023-01.04.2026 | 01.01.2024-31.12.2024 | Saaremaa VV |
| 3.2. Arendatakse koostööd haridus- ja koolitusvaldkonna teenusepakkujatega (nt keelekoolitused, digikoolitused, vaimne tervis) ja osaletakse sündmuste korraldamisel ning info levitamisel | 01.11.2023-01.04.2026 | 01.01.2024-31.12.2024 | Saaremaa VV |

* 1. **3.5.2.5 Kohaliku tasandi sisutegevuste korraldamine Pärnu linnas**

Pärnu linnas 2024. aastal:

* Arendatakse sihtrühma lõimumist, sealhulgas kohanemist toetavaid avalikke teenuseid, sh nõustamisteenust. Valdkondlik vajalik info koondatakse ühtsesse füüsilisse ja virtuaalsesse ruumi. Kogutakse teavet Pärnu linnas elavatest sihtrühma esindajatest tervikpildi saamiseks ning kogutakse statistikat pöördumiste hulga ja teemavaldkondade osas.
* Panustatakse Pärnu linna veebilehe täiendamisse, teavitusmaterjalide koostamisse sh inglise ja vene keeles, jagatakse sihtrühmale infot piirkonnas toimuva ning teenuste kohta.
* Koondatakse info olemasolevatest koostöövõrgustikest, sealhulgas riiklike ametkondade, maakondlike arenduskeskuste, haridus- ja kultuuriasutuste, avalikke teenuseid pakkuvate MTÜ-de, ettevõtjate ning Pärnu linna osutavatest teenustest.
* Pärnu ettevõtetega kontaktide loomine ja personalivaldkonna töötajatega koostöö algatamine.
* Luuakse suhtlusklubisid, kaasates sihtrühma. Näiteks luuakse sisserännanud noorte emade beebiklubi teise kultuurilise taustaga kodustele emadele.
* Arendatakse kohalikul tasandil sihtrühmaga kokku puutuvate spetsialistide võrgustikku üksteise toetamiseks ja parimate praktikate jagamiseks ning probleemide analüüsimiseks.
* Korraldatakse lõimumist, sh kohanemist toetavaid infotunde ja harivaid loenguid sihtgrupi liikmetele ning erinevaid väljasõite Pärnumaa kohaliku kultuuri ja vaba aja veetmise võimaluste tutvustamiseks.
* Arendatakse rahvusvähemuste organisatsioonide võrgustikku kohalikul tasandil.

Sihtgrupp: vähemalt 18-aastased uussisserändajad, erineva keele- ja kultuuritaustaga inimesed, tagasipöördujad.

**Tabel 13. Tegevuste ajakava**

|  |  |  |  |
| --- | --- | --- | --- |
| **Tegevus** | **Tegevuse üldajaraam** | **Tegevuse algus- ja lõppkuupäev tegevuskava perioodil** | **Tegevuse eest vastutaja** |
| **3.5.2.5 Kohaliku tasandi sisutegevuste korraldamine Pärnu linnas** | 01.01.2024-  01.04.2026 | 01.01.2024-31.12.2024 | Partner |
| 1. Teenuste arendamine | 01.01.2024-  01.04.2026 | 01.01.2024-31.12.2024 | Pärnu Linnavalitsus (edaspidi LV) |
| 1.1. Olemasolevate teenuste ning tegevuste kohta info koondamine (nii riigi, KOV kui ka MTÜ-de osutatavad teenused) | 01.01.2024-  01.04.2026 | 01.01.2024-31.12.2024 | Pärnu LV |
| 1.2. Pärnu linna tegevuskava koostamine lõimumise, sh kohanemise valdkonnas | 01.01.2024-  01.04.2026 | 01.01.2024-31.12.2024 | Pärnu LV |
| 1.3. Tegevuste korraldamine info kättesaadavuse parandamiseks. Sihtrühmale suunatud igapäevaelu ja toiminguid puudutava info täiendamine Pärnu linna kodulehel, sh inglise ja vene keeles. Teavitusmaterjalide trükkimine ja tõlketööd | 01.01.2024-  01.04.2026 | 01.01.2024-31.12.2024 | Pärnu LV |
| 1.4. Personaalse nõustamisteenuse arendamine | 01.01.2024-  01.04.2026 | 01.01.2024-31.12.2024 | Pärnu LV |
| 2. Sihtrühmade kaasamine | 01.01.2024-  01.04.2026 | 01.01.2024-31.12.2024 | Pärnu LV |
| 2.1. Pärnu rahvusvähemuste organisatsioonide andmete ajakohastamine ja kontakti hoidmine | 01.01.2024-  01.04.2026 | 01.01.2024-31.12.2024 | Pärnu LV |
| 2.2. Pärnu ettevõtetega kontaktide loomine ja personalivaldkonna töötajatega koostöö algatamine, et selgitada välja lahendamist vajavad probleemid lõimumise, sh kohanemise valdkonnas ning neile ühiselt lahendusi leida | 01.01.2024-  01.04.2026 | 01.01.2024-31.12.2024 | Pärnu LV |
| 2.3. Sotsiaalse suhtluse soodustamiseks klubitegevuse, Eesti-siseste väljasõitude ja ühisürituste korraldamine. Noorte emade beebiklubi loomine | 01.01.2024-  01.04.2026 | 01.01.2024-31.12.2024 | Pärnu LV |
| 2.4. Teavitustegevuse, harivate loengute ja infotundide korraldamine | 01.01.2024-  01.04.2026 | 01.01.2024-31.12.2024 | Pärnu LV |
| 3. Võrgustiku arendamine | 01.01.2024-  01.04.2026 | 01.01.2024-31.12.2024 | Pärnu LV |
| 3.1. Sihtrühmaga töötavate spetsialistide võrgustiku arendamine teineteise toetamiseks ja parimate praktikate jagamiseks, probleemide analüüsimiseks | 01.01.2024-  01.04.2026 | 01.01.2024-31.12.2024 | Pärnu LV |
| 3.2. Maakonna spetsialistidega koostöö arendamine ja võrgustiku kohtumised kogemuste vahetuseks, vähemalt 2 maakondlikku kohtumist aastas | 01.01.2024-  01.04.2026 | 01.01.2024-31.12.2024 | Pärnu LV |

**Tabel 14. Partnerite tegevustega seotud näitajad**

|  |  |  |  |  |
| --- | --- | --- | --- | --- |
| **Indikaator** | **Indikaatori mõõtühik** | **Sihttase tegevus-kava aastal (2024)** | **Sihttase**  **(2029)** | **Selgitus** |
| Kohaliku tasandi koostöövõrgustike arv | Arv | 5 | 7 | Igas partnerluslepingu sõlminud KOV-is |
| KOV-ide osaluskogude arv | Arv | 2 | 7 | Esmalt luuakse osaluskogu Tallinnas (nimetusega Lõimumiskoda), Tallinn jagab oma kogemust teiste partneritega ning koostöös elluviija ja rakendusasutusega lepitakse kokku, millises KOV-is on otstarbekaim luua järgmine osaluskogu |

1. Tegevuste numeratsioon toetuse andmise tingimuste käskkirjas [↑](#footnote-ref-2)